**UNIC GRADSKI LABORATORIJ 2021: OTPORAN ZAGREB, FAZA II.**

**Poziv na Virtualnu međunarodnu platformu 29. i 30.06.2021.**

Dragi/e i poštovani/e,

Studenti/ce, nastavnici/ce, djelatnici/e Sveučilišta u Zagrebu i njegovih sastavnica

Stručnjaci/stručnjakinje u javnom, privatnom i civilnom sektoru

Predstavnici/e lokalne samouprave Grada Zagreba

Građani i građanke, predstavnici medija

Ovim putem vas pozivamo na nastavak naših aktivnosti u sklopu UNIC Gradskih laboratorija 2021. Otporan Zagreb, Faza 2.

Kao što smo najavili, detekcija problema samo je prvi korak kojeg želimo nastaviti osmišljavanjem rješenja (faza 2) i njihovom implementacijom u praksi (faza 3).

Ove godine bavimo se temom otpornosti grada Zagreba uslijed aktualnih višestrukih kriza. Zahvaljujući sudjelovanju 184 sudionika i više od 260 uključivanja u 10 sekcija prvog ciklusa gradskih laboratorija, dobili smo detaljniju sliku gdje Zagreb ima jake kapacitete otpornosti, a u kojim bi se područjima oni trebali još nadograđivati. Detaljniji izvještaj biti će uskoro i javno dostupan.

Na temelju više od 20 sati naših virtualnih diskusija tijekom svibnja 2021. godine, utvrdili smo sljedeća četiri problema čije bi rješavanje značajno unaprijedilo kapacitete otpornosti grada Zagreba:

1. Nedostatak cjelovitog sustava upravljanja krizama od prevencije, preko reagiranja i postupanja do oporavka te izostanak vizije o razvoju grada u budućnosti

2. Neadekvatno komuniciranje u krizama

3. Nedovoljna senzibiliziranost za specifičnosti ranjivih društvenih grupa i nedostatak inkluzivne perspektive u sustavu upravljanja krizom

4. Nedostatna znanja, vještine i usvojeni obrazac ponašanja građana i stručnjaka o djelovanju u krizama, o prevenciji rizika do aktiviranja različitih resursa koji mogu pomoći u nošenju s krizama

Ove probleme ćemo donijeti u drugu fazu gradskih laboratorija te vas pozivamo da aktivno doprinesete generiranju rješenja. Tome će nam uvelike pomoći partnersko Sveučilište u Corku te tim profesorice Karen Neville. Prof.dr.sc. Karen Neville je osnivačica i direktorica Centra za otpornost (Centre for Resilience and Business Continuity) koji je na temelju niza kolaborativnih EU projekata iz FP7 i Horizon programa razvio impresivan sustav za upravljanje krizama i jačanje otpornosti grada.

Više na: <http://crbc.ucc.ie/>, <https://www.cubsucc.com/faculty-directory/dr-karen-neville/>

**Program rada virtualne platforme u drugoj fazi UNIC Gradskog laboratorija 2021: Otporan Zagreb**

29.06.2021., Utorak

14.00 – 16.00 Lokalna radionica i generiranje rješenja za Zagreb

30.06.2021., Srijeda

Zajednička radionica Sveučilište u Zagrebu i Sveučilište u Corku

12.00 – 13.30 Prezentacija primjera iz Corka za postupanja u krizama

13.30 – 14.30 Zajednička radionica (4 grupe) radi generiranja rješenja za Zagreb

14.30 - 16.00 Diskusija i zaključci

Prijave na ovaj ciklus gradskih laboratorija možete učiniti putem sljedeće poveznice

<https://forms.gle/N9GgETHXnAXxhM389>

Sve dodatne upite možete uputiti na [nzganec@pravo.hr](mailto:nzganec@pravo.hr) ili [ana.opacic@pravo.hr](mailto:ana.opacic@pravo.hr)